ai4bharat/Pralekha huggingface dataset:
خواتین اور بچوں کی ترقیات کی وزارت
این سی پی سی آر، 11 اپریل سے 31 مئی 2022 تک پریکشا پرو 4.0 منائے گا
وزیر اعظم جناب نریندر مودی کے ’’پریکشا پہ چرچا‘‘ سے تحریک لیتے ہوئے اور امتحانات کو ایک خوشگوار سرگرمی بنانے کی کوششوں کو جاری رکھتے ہوئے، نیشنل کمیشن فار پروٹیکشن آف چائلڈ رائٹس بچوں کےحقوق کے تحفظ کاقومی کمیشن، 11 اپریل 2022 سے 31 مئی 2022 تک پریکشا پرو 4.0 منائے گا۔ این سی پی سی آر 2019 سے اپنی مہم 'پریکشا پرو' کے ساتھ امتحانات کا جشن منا رہا ہے، جس کا مقصد، ایک پلیٹ فارم پر، امتحانات کے تئیں بچوں کے نقطہ نظر کو تبدیل کرنا اور امتحان کے نتائج سے پہلے ان کی پریشانی پر قابو پانا ہے۔
پریکشا پرو 4.0 ،طلباء، والدین اور اساتذہ کو اپنے خیالات کا اشتراک کرنے اور ماہرین سے رہنمائی اور اہم تجاویز حاصل کرنے کے لیے ایک پلیٹ فارم فراہم کرنے کی کوشش ہے۔ تناؤ کے اوقات میں، پریشان کن اور الجھے ہوئے خیالات کے بارے میں بات کرنا اور ان کا اشتراک کرنا، طلباء کے تناؤ اور اضطراب کو کافی حد تک کم کرنے میں مدد کرے گا۔
اس سال، بچوں کے علاوہ، اساتذہ اور والدین تک رسائی کے مقصد کے ساتھ کثیر الجہتی نقطہ نظر پر عمل کیا جائے گا۔ پریکشا پرو 4.0 میں درج ذیل سرگرمیاں شامل ہوں گی۔
- 11اپریل 2022 سے 31 مئی 2022 تک فیس بک، ٹویٹر، این سی پی سی آر کے یوٹیوب اور دوردرشن نیشنل اور نیو انڈیا جنکشن کے یوٹیوب پر لائیو اسٹریمنگ اجلاس منعقد کرنا، تاکہ طلباء کو امتحان کے نتائج سے پہلے اپنے امتحان کے دباؤ اور پریشانیوں کو کم کرنے کے لیے ماہرین کے ساتھ بات چیت کرنے کے قابل بنایا جا سکے۔
- سمویدنا-، این سی پی سی آر کی ایک ٹول فری ٹیلی کونسلنگ سروس ہے جو کووڈ سے متعلق تناؤ کے لیے ،تربیت یافتہ کونسلرز کے ذریعے فراہم کی جاتی ہے۔ اسے اب طلباء کے لیے امتحان اور نتائج سے متعلق سوالات، تناؤ اور اضطراب سے نمٹنے کے لیے توسیع دی جائے گی۔
کیمیکلز اور فرٹیلائزر کی وزارت
شنگھائی تعاون تنظیم کے رکن ممالک نے سرمایہ کاری مؤثر تشخیص اور علاج پر ہندوستان میں شروع کیے گئے کام سے فائدہ اٹھانے کے طریقہ پر تبادلہ خیال کیا
دوا سازی کے محکمے نے ’اشتراک‘ کے عنوان پر ورچوئل ایس سی او ایونٹ کا انعقاد کیا
کیمیکل اور فرٹیلائزر کی وزارت کے محکمہ دوا سازی، حکومت ہند نے 2 مئی 2023 کو شنگھائی تعاون تنظیم  کے رکن ممالک، مبصرین اور ڈائیلاگ پارٹنرز کے ساتھ ’اشتراک‘ کے موضوع پر ایک ورچوئل کانفرنس کا اہتمام کیا۔ اس تقریب کا اہتمام وزارت صحت اور خاندانی بہبود اور وزارت خارجہ، حکومت ہند کے اشتراک سے کیا گیا تھا۔
کانفرنس کی صدارت دوا سازی کے شعبہ کے سینیئر اقتصادی مشیر جناب اودھیش کمار چودھری نے کی۔ کانفرنس کے دوران درج ذیل ماہرین کی طرف سے بہت تفصیلی اور بھر پور پیشکشیں کی گئیں:
- پروفیسر وی روی چندرن، ڈائریکٹر، نیشنل انسٹی ٹیوٹ آف فارماسیوٹیکل ایجوکیشن اینڈ ریسرچ، کولکتہ اور ڈاکٹر سریدھر نارائن، سینئر ٹیکنیکل ایڈوائزر، انڈین فارماسیوٹیکل الائنس نے ”نظر انداز کی جانے والی حاری بیماریوں اور نایاب بیماریوں کے تناظر میں طبی رسائی اور بہتر مینوفیکچرنگ کو بہتر بنانے اور وراثت میں ملنے والی نایاب بیماریوں کے نئے علاج پر تحقیق“ کے موضوع پر۔
- ڈاکٹر نویدیتا گپتا، سائنسدان اور سربراہ، ایپیڈیمولوجی اینڈ کمیونیکیبل ڈیزیز  ڈویژن، انڈین کونسل آف میڈیکل ریسرچ کی طرف سے ”متعدی امراض کے لیے نئی تشخیص کی ترقی اور توثیق“ پر پرزنٹیشن۔
- ڈاکٹر منیشا شریدھر اور ڈاکٹر مدھور گپتا، ورلڈ ہیلتھ آرگنائزیشن اور ڈاکٹر کلیوانی گنیشن، شعبہ بائیوٹیکنالوجی ”تشخیص اور علاج کے لیے نئی پلیٹ فارم ٹیکنالوجیز کی ترقی اور توثیق“ کے موضوع پر۔
- فاؤنڈیشن فار انوویٹیو نیو ڈائیگناسٹک  کی چیف ٹیکنالوجی آفیسر محترمہ مارٹا فرنانڈیز سوریز اور جناب بھاسکر ملاڈی کے ذریعہ ”قبل از پیدائش اور بعد از پیدائش کے مراحل میں نایاب بیماریوں سمیت بیماریوں کی سالماتی جانچ کے لیے لاگت مؤثر تشخیصی پینل/کٹس“ کے موضوع پر پرزنٹیشن۔
- ڈاکٹر وائی کے گپتا اور جناب یان فیرس، پرنسپل ایڈوائزر، انڈیا اسٹریٹجی ڈیولپمنٹ گلوبل اینٹی بائیوٹک ریسرچ اینڈ ڈیولپمنٹ پارٹنرشپ  کی طرف سے ”اے پی آئی کے لیے گرین ٹیکنالوجی اور عمل کی کارکردگی“ پر پرزنٹیشن۔
- ڈاکٹر پی کے ایس شرما، جنرل مینیجر  اور ہیڈ - ٹیکنیکل، بائیو ٹیکنالوجی انڈسٹری ریسرچ اسسٹنس کونسل کے نمائندے کی طرف سے ”پبلک پرائیویٹ پارٹنرشپس فار اسکیلنگ ٹیکنالوجیز برائے لیب سے مارکیٹ تک“ پر پرزنٹیشن۔
ان پیشکشوں کو بہت سراہا گیا اور ایس سی او کے کچھ ممبران نے اپنے اپنے ممالک میں ہونے والے کام اور ہندوستان کے ساتھ تعاون کے امکانات کے بارے میں اپ ڈیٹس دیے۔ کووڈ-19 سے ابھرتے ہوئے خطرات اور صحت کی ہنگامی صورتحال نے ممالک کو ویکسین، علاج اور تشخیص کے شعبوں میں مختلف تحقیقی اور ترقیاتی سرگرمیوں میں تعاون کی اہمیت کا احساس دلایا ہے۔ ہندوستان اس شعبے میں ایک مضبوط مینوفیکچرنگ مرکز بن گیا ہے۔ صحت عامہ کے ہنگامی حالات میں ہندوستان مختلف ممالک کی مدد کرنے میں ہمیشہ سب سے آگے رہا ہے اور کرتا رہے گا۔
اس کانفرنس نے حکومت ہند کے مختلف محکموں میں شروع کیے جانے والے جدید ترین کام کے بارے میں اور اس سلسلے میں گہری بصیرت فراہم کی ایس سی او کے اراکین اور دیگر شراکت دار ممالک کے ساتھ اتحاد قائم کرنے کے لیے اس سے کس طرح فائدہ اٹھایا جا سکتا ہے۔
صحت اور خاندانی بہبود کی وزارت
بھارت، ایشیائی ترقیاتی بینک نےبھارت میں بنیادی حفظان صحت کو بہتربنانے کے لئے 30 کروڑ ڈالر کے قرض پردستخط کئے
بھارت سرکار اورایشیائی ترقیاتی بینک  نے کل 30 کروڑ ڈالر قرض کے معاہدہ پر دستخط کئے، جس کا مقصد 13 ریاستوں کے شہری علاقوں میں جامع بنیادی حفظان صحت تک رسائی کو مستحکم اوربہتربنانا ہے جس سے 256 ملین سے زیادہ شہروں میں رہنےوالے جس میں جھگی جھوپڑی علاقے کے 51 ملین افراد شامل ہیں، کو فائدہ ہوگا۔
وزارت خزانہ میں معاشی امور کے محکمہ کے ایڈیشنل سکریٹری جناب رجت کمار مشرا نے جامع بنیادی حفظان صحت اور اربن ایریا پروگرام میں وبا کی صورت میں تیاری کو مستحکم کرنے کے لئے بھارت سرکارکی طرف سے معاہدہ پر دستخط کئے جبکہ اے ڈی بی کے بھارت میں ریزیڈنٹ مشن کے کنٹری ڈائریکٹر جناب تاکیو کونیشی نے اے ڈی بی کی طرف سے دستخط کئے۔
قرض کے معاہدے پر دستخط کرنے کے بعد جناب مشرا نے کہاکہ یہ پروگرام معیاری بنیادی حفظان صحت سےمتعلق خدمات کی دستیابی اور رسائی، خاص طور سے شہری علاقوں کی زدپذیر آبادی کے لئے توسیع کے ذریعہ بھارت سرکار کے صحت سے متعلق اہم اقدامات کی حمایت کرتا ہے جن میں آیوشمان بھارت ہیلتھ اور ویلنیس سینٹر  اور پردھان منتری آتم نربھر سوستھ بھارت یوجنا  جس کا نیا نام پردھان منتری آیوشمان بھارت ہیلتھ انفراسٹرکچر مشن  ہے، شامل ہیں۔
آیوشمان بھارت پروگرام 2018 میں شروع کیا گیا تھا ، جس کا مقصد بھارت میں ہمہ گیر ہیلتھ کوریج کے حصول کے لئے اہم حکمت عملی کے طور پر جامع بنیادی حفظان صحت تک رسائی کو بہتربنانا ہے۔ کورونا و ائرس بیماری  وبا کے پھیلاؤ کے ساتھ جس نے ملک کے صحت کے نظام پراضافی بوجھ ڈالا، حکومت نے اکتوبر 2021 میں پی ایم – اے ایس بی وائی شروع کیا جسے بعد میں پی ایم- اے بی ایچ آئی ایم کانام دیا گیا،جس کامقصدمستقبل کی وباؤں اور دیگر ایمرجنسیز کے لئے تیاری کی غرض سے نظام کو مستحکم کرنے کےلئے ایک طویل مدتی طریقہ کار اختیار کرنا تھا ۔
جناب کونیشی نے کہا ‘‘ غیر کووڈ-19 بنیادی حفظان صحت تک یکساں رسائی کو یقینی بنانا بھارت کے صحت نظام کے لئے کورونا وائرس وبا کے ذریعہ پیش کئ گئے چیلنجوں کے درمیان کافی اہم ہے’’۔ ‘‘یہ پروگرام ادارہ جاتی صلاحیت، آپریشن اور مرکزی، ریاستی اور میونسپل سطح پر شہری ہیلتھ اور ویلنیس سینٹر کے بندوبست کو مضبوط بناکر حفظان صحت کے فرق کو دور کرنے کی حکومت کی کوششوں میں اضافہ کرے گا’’۔یہ پروگرام 13 ریاستوں کے شہری علاقوں میں نافذ کیا جائے گا جن میں آندھرا پردیش، آسام، چھتیس گڑھ، گجرات، ہریانہ، جھارکھنڈ، کرناٹک، مدھیہ پردیش، مہاراشٹر، راجستھان، تملناڈو، تلنگانہ اور مغربی بنگال شامل ہیں۔وباکے خلاف رد عمل کے علاوہ، پروگرام کے توسط سے کارروائی کو فروغ دینے سے جامع بنیادی حفظان صحت کے پیکج کے پروویژن کےساتھ شہری ایچ ڈبلیو سیز کے استعمال میں اضافہ ہوا ہے، جن میں غیر متعدی بیماریاں اور کمیونٹی آؤٹ ریچ خدمات جیسےحفظان صحت کے متبادل پر بیداری پیدا کرنے کی سرگرمیاں خاص طور پر خواتین کے لئے ، شامل ہیں۔بنیادی حفظان صحت کے لئے ڈلیوری اور صحت سے متعلق اطلاعاتی نظام کو ڈجیٹل ٹولس ، کوالٹی اشیورینس میکانزم اور پرائیویٹ سیکٹر کے ساتھ رابطے اور شراکت داری کے ذریعہ جدید بنایا جائے گا۔
اس پروگرام کو غریبی میں کمی کرنے کے لئے اے ڈی بی کےجاپان فنڈ سے 20 کروڑ ڈالر کے ٹکنیکل امدادی گرانٹ کے ذریعہ حمایت مل رہی ہے، جس کا مقصد حفظان صحت کےپورے نظام کو پروگرام کے نفاذ اورکوآرڈینیشن ،صلاحیت سازی،اختراع، نالج کے تبادلے اوربہترین طریقوں کے نفاذ کےلئے مدد فراہم کرنا ہے۔
وزیراعظم کا دفتر
وزیر اعظم نے شری ایَّا ویکنڈ سوامی کل کو ان کی پیدائش کی سالگرہ کے موقع پر خراج عقیدت پیش کیا
وزیر اعظم جناب نریندر مودی نے آج شری ایَّا ویکنڈ سوامی کل کو ان کی پیدائش کی سالگرہ کے موقع پر خراج عقیدت پیش کیا۔
وزیر اعظم نے ٹوئیٹ کیا:
’’شری ایَّا ویکنڈ سوامی کل کو ان کی پیدائش کی سالگرہ کے موقع پر خراج عقیدت پیش کرتا ہوں۔ انہوں نے دوسروں کی خدمت، اور مبنی بر شمولیت و مبنی برانصاف سماج کی تشکیل کے لیے خود کو وقف کر دیا۔ انہوں نے پسماندہ طبقات کی اختیار کاری کے لیے بھی متعدد کوششیں کیں۔ ان کے خیالات نسل در نسل لوگوں کو ترغیب فراہم کرتے رہیں گے۔‘‘
ماحولیات، جنگلات اور موسمیاتی تبدیلی کی وزارت
ترقی پذیر ممالک کے ذریعے آب و ہوا کی تبدیلی سے متعلق اقدامات کا نفاذ ترقی یافتہ ممالک کے ذریعے کلائمیٹ فائیننس کی خاطرخواہ ڈیلیوری، تکنیک کی منتقلی اور دیگر نفاذ سے متعلق تعاون پر موقوف ہے: جناب بھوپیندر یادو
ماحولیات کے وزیر جناب بھوپیندر یادو نے جمہوریہ مالدیپ کی ماحویات، آب و ہوا کی تبدیلی و ٹیکنالوجی کی وزیر سے ملاقات کی
نئی دہلی، 26/ اپریل 2022 ۔ ماحولیات، جنگلات اور آب و ہوا کی تبدیلی کے مرکزی وزیر جناب بھوپیندر یادو نے آج جمہوریہ مالدیپ کی ماحولیات، آب و ہوا کی تبدیلی اور ٹیکنالوجی کی وزیر محترمہ امیناتھ شونا سے ملاقات کی۔ میٹنگ کے دوران دونوں لیڈروں نے آب و ہوا کی تبدیلی کے خطرات سے متعلق امور، کلائمیٹ ایکشنز سے متعلق باہمی تعاون اور کوپ 26 کے فالو اَپ کے بارے میں تبادلہ خیال کیا۔
جناب بھوپیندر یادو نے مالدیپ کے ذریعے آب و ہوا کے تعلق سے کئے گئے اقدامات کی ستائش کی اور آب و ہوا کی تبدیلی کے مسئلے سے نمٹنے کے لئے ایڈپٹیشن سے متعلق ٹھوس اقدامات کی اہمیت پرزور دیا۔ انھوں نے مزید کہا کہ ہمیں آب و ہوا کی تبدیلی کے مسئلے سے نمٹنے کے لئے تعاون کرنا چاہئے۔ سبھوں بالخصوص ترقی پذیر ممالک کے لئے کلائمیٹ جسٹس کو یقینی بنایا جاسکے۔
جناب یادو نے زور دے کر کہا کہ گلاسگو کلائمیٹ پیکٹ  یا کوپ 26۳کے نفاذ کے لئے ٹھوس اقدامات ضروری ہیں۔ تاہم ترقی پذیر ممالک کے ذریعے آب و ہوا کی تبدیلی سے متعلق اقدامات کا نفاذ ترقی یافتہ ممالک کے ذریعے کلائمیٹ فائیننس کی خاطرخواہ ڈیلیوری، تکنیک کی منتقلی اور دیگر نفاذ سے متعلق تعاون پر موقوف ہے۔
ماحولیات کے مرکزی وزیر نے اس ضرورت کو بھی اجاگر کیا کہ ترقی یافتہ ممالک کوپ 27 سے پہلے اپنی عہد بستگیوں میں اضافہ کریں، جس میں کلائمیٹ فائیننس اور تکنیکی سپورٹ، ایڈپٹیشن فائیننس پروویزن وغیرہ شامل ہیں۔
دونوں فریقوں نے بھارت اور مالدیپ کے درمیان موجودہ دو فریقی تعاون کو مزید مضبوط کرنے پر اتفاق کیا، تاکہ نہ صرف ماحولیاتی امور اور آب و ہوا کی تبدیلی سے متعلق مسائل سے نبردآزما ہوا جاسکے، بلکہ وسیع تر اقتصادی انضمام کے لئے باہمی تعاون کو آگے بڑھانے کے امکانات کا جائزہ بھی لیا جاسکے۔
ماحولیات، جنگلات اور موسمیاتی تبدیلی کی وزارت
جناب بھوپیندر یادو نے کیمیکلز اور فضلہ کے صحیح انتظام اور انسانی صحت اور ماحولیات پر اس کے منفی اثرات کو کم کرنے کے تئیں عزم کا اعادہ کیا
جناب یادو نے، کیمیکلز اور پائیداری - آلودگی سے پاک کرۂ ارض کی جانب منصفانہ تبدیلی سے متعلق ، دوسرے برلن فورم کے تحت منعقد کردہ ’انسانی صحت اور ماحولیات‘ سے متعلق اعلیٰ سطحی مذاکرات میں شرکت کی
ماحولیات، جنگلات اور آب وہوا کی تبدیلی کے مرکزی وزیر جناب بھوپیندر یادو نے 04 ستمبر 2023 کو، کیمیکلز اور پائیداری - آلودگی سے پاک کرۂ ارض کی جانب منصفانہ تبدیلی سے متعلق ، دوسرے برلن فورم کے تحت منعقد کردہ ’انسانی صحت اور ماحولیات‘ سے متعلق اعلیٰ سطحی مذاکرات میں ورچوئل طور سے شرکت کی۔
اس تقریب کا انعقاد اس مسئلے پر مشترکہ فہم پیدا کرنے اور کیمیکلز اور فضلہ کے صحیح انتظام کے حوالے سے، اہم بین الاقوامی مسائل اور ترجیحات پر اعلیٰ سطحی سیاسی رہنمائی اور اسے رفتار فراہم کرنے کے لیے کیا گیا تھا۔ اس کا مقصد کیمیاوی انتظامیہ سے متعلق بین الاقوامی کانفرنس  کی آئندہ 5ویں میٹنگ کے دوران ، معاونت حاصل کرنا اور ’ایس اے آئی سی ایم ، 2020 کے بعد‘کی اعلیٰ سطح کے مقصد کے حصول کو یقینی بنانا تھا۔
تقریب سے خطاب کرتے ہوئے، جناب یادو نے کیمیکل کی تیاری کے شعبے، خاص طور پر ہندوستان میں اور بہت سے ممالک کو درپیش صلاحیت کی راہ میں حائل رکاوٹوں کی وجہ سے ان کے منفی اثرات کے ممکنہ نتائج کی اہمیت پر روشنی ڈالی ۔ انہوں نے کثیر الجہتی ماحولیاتی معاہدوں کے مقاصد کی تکمیل کے لیے کی جانے والی شراکت کو بھی اجاگر کیا۔ مرکزی وزیر موصوف نے کہا کہ ہندوستان اپنے گھریلو قواعد و ضوابط کو مطلوبہ اور بامقصد بنانے میں بہت آگے رہا ہے جو کہ پروڈیوسر ذمہ داری کے توسیعی فریم ورک سے ظاہر ہے جو پہلے ہی فضلہ کے انتظام کے ایک ٹول کے طور پر نافذ ہے۔
جناب یادو نے یاد دہانی کرائی کہ وزیر اعظم جناب نریندر مودی کی قیادت میں ’انسانی صحت اور ماحولیات کے تحفظ‘ کے ساتھ، پائیدار اور متوازن ترقی حاصل کرنے کے لیے ،اقدامات کیے گئے ہیں۔
مرکزی وزیر موصوف نے اس بات پر بھی روشنی ڈالی کہ کیمیکل شعبے کی بڑھتی ہوئی ضروریات کے معاملے کو حل کرنے، ضابطہ جاتی چیلنجوں کو حل کرنے اور جدت کاری پر توجہ مرکوز کرتےہوئے اسے تجارتی استعمال میں لانے سے پہلے، کیمیکلز کے اندراج، اجازت، خطرات کی درجہ بندی اور لیبلنگ کے لیے ایک طریقہ کار وضع کرنے کا عمل جاری ہے۔
۰۰۰۰۰۰۰۰۰۰۰۰۰۰۰
ش ح۔ اع ۔ را
U. No. 9241
(Visitor Counter : 43
وزارت دفاع
ہیڈ کوارٹر انٹیگریٹڈ ڈیفنس آف اسٹاف كا مشترکہ نظریہ جائزہ کانفرنس - 2023
اولین ’’مشترکہ نظریہ جائزہ کانفرنس - 2023‘‘  22 ستمبر 2023 کو مانیک شا سینٹر میں منعقد ہوئی۔ اس کانفرنس کی صدارت ڈپٹی چیف آف انٹیگریٹڈ ڈیفنس اسٹاف  ایئر مارشل جیتندر مشرا نے کی۔
اپنی نوعیت كی اس اولین تاریخی كانفرنس کا مقصد ہیڈ کوارٹرز انٹیگریٹڈ ڈیفنس اسٹاف  اور تینوں سروسیز کے درمیان نظریے کی تشکیل میں خلا كو پُر كرتے ہوئے مفاہمت کو ہم آہنگ کرنا اور مشترکہ اصولوں کی پیش رفت کا جائزہ لینا تھا۔ اس سے نظریاتی مسائل پر بہترین طریقوں اور جاری اقدامات کو بانٹنے میں بھی مدد ملی ہے۔
یہ کانفرنس دو نشستوں پر محیط تھی۔ اس میں مشترکہ نظریے کی تشکیل کے عمل پر غور و خوض کیا گیا اور سائبر اسپیس، ایمفیبیئس اور اسپیس جیسے متنوع موضوعات پر جاری اور مستقبل کے مشترکہ اور سروس کے نظریے کا جائزہ لیا گیا۔ کانفرنس کامیاب رہی اور اس نے اپنا طے شدہ مقصد حاصل کر لیا۔
کانفرنس میں ہیڈکوارٹر آئی ڈی ایس اور تینوں سروسیز کے نظریاتی ترقیاتی ایجنسیوں کے موضوعاتی ماہرین کے علاوہ معروف صاءب الراءے اداروں کے اراکین نے بھی شرکت کی۔
امور داخلہ کی وزارت
مرکزی وزیر داخلہ اور تعاون کے محکمے کےوزیر جناب امت شاہ نے مرکزی حکومت کی طرف سے ریاستی قدرتی آفات کے ریلیف فنڈ  کے مرکزی حصہ کی دوسری قسط جاری کرنے کی منظوری دی
مودی سرکار کا یہ قدم ریاستی حکومتوں کو یہ سہولیات فراہم کرے گا کہ وہ اپنے ایس ڈی آر ایف میں کافی فنڈز رکھ سکیں تاکہ کووڈ-19 کے باعث فوت ہونے والوں کے ورثاء کو نقد رقم دینے کے اخراجات پورے کیے جا سکیں۔
حکومت ہند نے 25 ستمبر2021کو آرڈر جاری کیا تھا۔ ایس ڈی آر ایف کے تحت اشیاء اور معاونت کے اصولوں پر نظر ثانی۔ کووڈ-19 کے باعث فوت ہونے والوں کے رشتہ داروں کو نقد رقم ادائیگی کی فراہمی کی گنجائش ۔
یہ معزز سپریم کورٹ کے حکم کی تعمیل میں، قدرتی آفات کے انتظامیہ کی قومی اتھارٹی  کی طرف سے جاری کردہ ہدایات پر عملدرآمد کو نافذ کرنے کی گنجائش ہے۔
نئی دہلی،یکم اکتوبر2021:حکومت ہند نے 25 ستمبر2021 کو ایک آرڈر جاری کیا تھا جس میں ریاستی ڈیزاسٹر رسپانس فنڈ  کے تحت اشیاء اور امداد کے اصولوں پر نظر ثانی کرتے ہوئے ، کووڈ 19 کے باعث فوت ہونے والوں کے رشتہ داروں کو نقد رقم ادائیگی کی فراہمی کی گنجائش رکھی گئی ہے۔ ایس ڈی آر ایف کے اصولوں میںیہ قابل عمل فراہمی کی گنجائش اس لیے وضع کی گئی ہے تاکہ 11ستمبر2021 کو نیشنل ڈیزاسٹر مینجمنٹ اتھارٹی  کی طرف سے جاری کردہ رہنما اصولوں پر عملدرآمد کیا جاسکے جو کہ ڈبلیو پیزمیں  مورخہ 30جون 2021 کو سپریم کورٹ کے صادر کردہ فیصلے کی تعمیل میں ہے۔
مودی سرکار کا یہ قدم ریاستی حکومتوں کو ان کے ایس ڈی آر ایف میں کافی فنڈز رکھنے میں سہولت فراہم کرے گا۔ مرکزی وزیر داخلہ اور تعاون کے محکمے کےوزیر جناب امیت شاہ نے پیشگی طور پر 23 ریاستوں کو، مرکزی حکومت کی طرف سے 7,274.40 کروڑ روپے کی ریاستی قدرتی آفات کے ریلیف فنڈ  کے مرکزی حصہ کی دوسری قسط جاری کرنے کی منظوری دی۔ ۔ 1,599.20 کروڑ روپئے کی دوسری قسط ،5 ریاستوں کو پہلے ہی جاری کی جاچکی ہیں۔
اب ریاستی حکومتوں کے پاس مالی سال 2021-22 کے دوران اپنے ایس ڈی آر ایف میں23186.40 کروڑ روپئے کی رقم ہوگی جس میں ریاست کا حصہ بھی شامل ہے۔یہ رقم ایس ڈی آر ایف میں دستیاب اوپنگ بیلنس کی رقم کے علاوہ، کووڈ-19 کے باعث فوت ہونے والوں کے رشتے دار کو نقد رقم کی ادائیگی کے اخراجات کو پورا کرنے اور دیگر مطلع شدہ آفات سے متعلق راحت فراہم کرنے کے لیے ہوگی۔
کانکنی کی وزارت
مارچ 2021 کے دوران معدنیات کی پیداوار 
نئی دہلی،18/مئی2021،
مارچ 2021 کے مہینے میں  کے لئے کانکنی اور معدنیات نکالنے کے شعبے کی معدنیات پیداوار کا اشاریہ 139.0 تھا، جو مارچ 2020 کی سطح کے مقابلے میں 6.1 فی صد زیادہ تھا۔ اپریل-مارچ 21-2020 کی مدت کے لئے مسلسل اضافہ گزشتہ برس کی اسی مدت کے مقابلے میں  7.8 فی صد رہا۔
مارچ 2021 میں اہم معدنیات کی پیداوار کی سطح اس طرح تھی: کوئلہ 960 لاکھ ٹن، لگنائٹ 52 لاکھ ٹن، قدرتی گیس  2612 ملین کیوبک میٹر ، پیٹرولیم  26 لاکھ ٹن ، باکسائیڈ 2103 ہزار ٹن، کرومائیٹ 501 ہزار ٹن، تانبہ  11 ہزار ٹن، سونا148 کلو گرام، خام لوہا 227 لاکھ ٹن، سیسہ ٹھوس 41 ہزار ٹن ، میگنیز خام 331 ہزار ٹن، جستہ ٹھوس 164 ہزار ٹن، چونا پتھر 391 لاکھ ٹن، فاسفورائیٹ 124 ہزار ٹن، میگنی سائٹ 12 ہزار ٹن اور ہیرا 34 کیرٹ۔
مارچ 2020 کے مقابلے میں مارچ 2021 کے دوران مثبت اضافہ دکھانے والی اہم معدنیات پیداوار میں شامل ہیں: میگنیز خام ، سیسہ ٹھوس، فاسفورائٹ ، تانبہ ٹھوس ، کرومائیٹ 
اور چونا پتھر ، میگنی سائٹ ، جستہ ٹھوس ، باک سائیڈ، لگنائٹ ، خام لوہا ، قدرتی گیس یوٹیلائزڈ  اور کوئلہ ۔
منفی اضافہ دکھانے والی دیگر معدنیاتی پیداوار ہیں : سونا  ، پیٹرولیم   3.1 فی صد) اور ہیرا  
۔۔۔۔۔۔۔۔۔۔۔
U-4874
ش ح۔ ف ا ۔ ت ع۔
(Visitor Counter : 91
بھارت کا مسابقتی کمیشن
کمپٹیشن کمیشن آف انڈیا نے پی جی پی گلاس پرائیویٹ لمیٹیڈ کے مختلف حصولی تجاویز کو منظوری دی
نئی دہلی23،فروری2021
کمپٹیشن کمیشن آف انڈیا  نے آج مقابلہ جاتی قانون 2020 کی دفعہ 31  کے تحت پی جی پی گلاس پرائیویٹ لمیٹیڈ  کے ذریعے  پری مل گلاس پرائیویٹ لمیٹیڈ  کے گلاس پیجنگ اور گلاس سجاوٹ کے مینوفیکچر اور فروخت کا کاروبار  گلاس پیجنگ اور گلاس سجاوٹ کے مینو فیکچر، فروخت کے کاروبار میں لگی اس کی کچھ ذیلی کمپنیوں میں پی جی پی ایل کی شیئر ہولڈنگ  ویووڈ گلاس ٹریڈنگ وایف جے ڈی سی او  کی کچھ ہولڈنگ اور  انساپیک پرائیویٹ لمیٹیڈ  کے کچھ کاروباری ڈویژن کے حاصل کرنے کے عمل کو منظوری دی گئی ہے۔
مجوزہ کمبنیشن کے مقصد کے لئے ابھی حال ہی میں ایک ایکوایرر  قائم کیاگیا ہے۔یہ بی سی پی ٹوپکو وی پرائیویٹ لمیٹیڈ کا ساتھی اور رکن ہے جو بلیک اسٹون کے دیگر ساتھیوں اور ارکان کے ذریعے مشورہ یا بندوبست کئے گئے فنڈز سے متعلق ہے۔
پی جی پی ایل ہندوستان کے قوانین کے تحت حسب ذیل ایک پرائیویٹ لمیٹیڈ کمپنی ہے۔ یہ کمپنی گلاس پیجنگ، گلاس سجاوٹ کی مینوفیکچر اور فروخت گلاس سجاوت خوبصورتی، عطر خصوصی فوڈ اور دوسازی کی صنعت کی ضرورتوں کو پورا کرنے کا کاروبار میں لگی ہوئی ہے۔
پی جی پی ایل میں شری اجے پری مل درکنبے کے اپنے لوگ شامل ہیں۔ جوہری مل گروپ سے تعلق رکھتے ہیں۔ یہ فارما، مالی خدمات، رئیل اسٹیٹ اور گلاس پیکجنگ میں گوناگو مفادات کے ساتھ عالمی تجارت میں مشغول ہے۔
...............................................................
ش ح، ح ا، ع ر
U-1873
(Visitor Counter : 86
وزارت دفاع
برہموس نے ساحل پر مبنی بحری جہاز شکن میزائل نظام کی بر آمد کے لئے فلپائن کے ساتھ معاہدہ پر دستخط کئے
برہموس ایرو اسپیس پرائیویٹ لمیٹڈ  نے ساحل پر مبنی بحری جہاز شکن میزائل نظام فلپائن کو سپلائی کرنے کےلئے 28 جنوری 2022 کو جمہوریہ فلپائن کے نیشنل ڈیفنس محکمہ کے ساتھ ایک معاہدے پر دستخط کئے ہیں۔ بی اے پی ایل دفاعی تحقیق وترقی کی تنظیم کی ایک جوائنٹ ونچر کمپنی ہے۔ یہ معاہدہ ذمہ دارانہ دفاعی بر آمدات کے فروغ کی بھارت سرکار کی پالیسی کے لئے ایک اہم قدم ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U-815
(Visitor Counter : 147
وزیراعظم کا دفتر
وزیراعظم نے قومی ایم ایس ایم ای ایوارڈ 2023 کے لئے نامزدگیاں طلب کیں
وزیراعظم جناب نریندر مودی نے، قومی ایم ایس ایم ای ایوارڈ 2023 کے لئے دعویداروں سے نامزدگیاں داخل کرنے کو کہا ہے۔
وزارت ایم ایس ایم ای کے ایک ٹوئیٹ کا جواب دیتے ہوئے وزیراعظم نےٹوئیٹ کیا:
’’نمستے، ایم ایس ایم ای کے شعبے میں تحریک دلانے والی کوششوں کونامزد کریں ، جو دھن دولت پیدا کررہی ہیں اور ہماری ترقی کی رفتار میں قدر کو بڑھا رہی ہیں۔‘‘
ریلوے کی وزارت
ہندوستانی ریلوے ٹرینوں کی ٹریکنگ کے لیے نئی ٹیکنالوجی کا استعمال کر رہی ہے
ریئل ٹائم ٹرین انفارمیشن سسٹم  آلات 2700 لوکوموٹیوز کے لیے نصب کیے گئے ہیں
آرٹی آئی ایس 30 سیکنڈ کے وقفے کے میں مڈ سیکشن اپ ڈیٹ فراہم کرتا ہے
فی الحال، تقریباً 6500 لوکوموٹیوز سے جی پی ایس فیڈ کو براہ راست کنٹرول آفس ایپلی کیشن میں بھیجا جا رہا ہے
اس نے ٹرینوں کی خودکار چارٹنگ اور مسافروں کو ریئل ٹائم معلومات کی فراہمی کو یقینی بنایا ہے
اسروکے تعاون سے تیارکیاگیا ریئل ٹائم ٹرین انفارمیشن سسٹم  ، اسٹیشنوں پر ٹرینوں کی آمد اور روانگی یا گزرتی ہوئی ٹرینوں سمیت انکی نقل و حرکت کے وقت کے خودکار حصول کے لیے انجنوں میں نصب کیا جا رہا ہے۔ وہ کنٹرول آفس ایپلی کیشن  سسٹم میں ان ٹرینوں کے کنٹرول چارٹ پر خود بخود پلاٹ ہو جاتے ہیں۔
آرٹی آئی ایس 30 سیکنڈ کے وقفے کے میں مڈ سیکشن اپ ڈیٹ فراہم کرتا ہے۔ ٹرین کنٹرول اب بغیر کسی انسانی مداخلت کے آرٹی آئی ایس سے آراستہ انجنوں/ٹرین کے مقام اور رفتار کو زیادہ قریب سے ٹریک کر سکتا ہے۔
21 الیکٹرک لوکو شیڈز میں 2700 انجنوں کے لیے آرٹی آئی ایس آلات نصب کیے گئے ہیں۔ فیز-II کے رول آؤٹ کے ایک حصے کے طور پر، 50 لوکو شیڈوں میں 6000 مزید انجنوں کا اسرو کے سیٹ کام ہب کا استعمال کرتے ہوئے احاطہ کیا جائے گا۔ فی الحال، تقریباً 6500 انجنوں  سےجی پی ایس فیڈ کو براہ راست کنٹرول آفس ایپلی کیشن  میں بھیجا جا رہا ہے۔
اس نے ٹرینوں کی خودکار چارٹنگ اورسی اواے اور این ٹی ای ایس کےانضمام کے ذریعہ مسافروں کو ریئل ٹائم معلومات کی فراہمی کو یقینی بنایا ہے۔
ماحولیات، جنگلات اور موسمیاتی تبدیلی کی وزارت
دہلی میں جنوری سے اپریل 2023 کے پہلے 4 مہینوں کے دوران 'اچھے' سے 'اعتدال پسند' ہوا کے معیار کے دنوں کی زیادہ سے زیادہ تعداد 2016 سے پچھلے 7 سالوں کی اسی مدت کے مقابلے میں دیکھی گئی
دہلی میں 'خراب سے شدید' ہوا کے معیار کے دنوں کی تعداد 2016 میں 108 اور 2023 میں 68 تھی
2023 میں یومیہ اوسط پی ایم 10 اور پی ایم 2.5 کم ترین سطح دیکھی گئی ہے جس میں 2023 میں یومیہ اوسط اے کیو آئی کم ہے
قلیل/درمیانی/طویل مدت میں مسلسل فیلڈ سطح کی کوششوں اور ہدف بنائے گئے پالیسی اقدامات کے نتیجے میں ہوا کے معیار میں بتدریج لیکن نمایاں بہتری کی توقع ہے
سنٹرل پولوشن کنٹرول بورڈ  کے ایئر کوالٹی انڈیکس  کے اعداد و شمار کے مطابق، دہلی نے 2023 کے پہلے چار مہینوں کی مدت  کے دوران 'اچھے سے اعتدال پسند' ہوا کے معیار کے ساتھ زیادہ سے زیادہ دن دیکھے ہیں۔ 2016 کے بعد سے پچھلے 07 سالوں کی اسی مدت کے مقابلے  08 سالوں  کے دوران پہلے چار مہینوں کے دوران 'اچھے سے اعتدال پسند' اے کیوآئی کے ساتھ دنوں کا تقابلی چارٹ ذیل میں دکھایا گیا ہے:
سال 2016 میں پہلے چار مہینوں کی مدت  کے لیے 'اچھے سے اعتدال پسند' ہوا کے معیار کے دنوں کی تعداد 08 تھی؛ 2017 میں 29; 2018 میں 32; 2019 میں 44؛ 2020 میں 68؛ 2021 میں 31؛ 2022 میں 27؛ اور موجودہ سال 2023 میں ان دنوں کی تعداد 52 تھی۔
اس مدت کے دوران، دہلی نے 2023 میں 'خراب سے شدید' ہوا کے معیار کے ساتھ بھی کم سے کم دنوں کا تجربہ کیا ہے، جیسا کہ 2016 سے گزشتہ 07 سالوں کی اسی مدت کے مقابلے میں تجربہ پیش آیا ہے۔
پہلے چار مہینوں کی مدت  کے لیے 'خراب سے شدید' ہوا کے معیار کے دنوں کی تعداد 37.03 فیصد کم ہو گئی ہے یعنی سال 2016 میں یہ 108 تھی جو موجودہ سال 2023 میں 68 رہ گئی ہے۔
دہلی میں یومیہ اوسط پی ایم 2.5 ارتکاز کی سطح کے لحاظ سے، 2023 یومیہ اوسط پی ایم 2.5 ارتکاز کی سب سے کم سطح کا سال رہا ہے، جیسا کہ گزشتہ 07 سالوں کی اسی مدت کے مقابلے میں یعنی 2016  لاک ڈاؤن). مزید برآں، 2023 بھی دہلی میں یومیہ اوسط پی ایم 10 ارتکاز کی سب سے کم سطح کے ساتھ سال رہا ہے، پچھلے 07 سالوں کے اسی عرصے کے مقابلے یعنی 2016 سے  08 سالوں  کے دوران پہلے چار مہینوں کی مدت  کے لئے پی ایم 10 اور پی ایم 2.5 چلانے کی اوسط  کو ظاہر کرنے والا تقابلی چارٹ ذیل میں دیا گیا ہے:
دہلی نے 2023 میں اپنی سب سے کم اوسط اے کیو آئی بھی رپورٹ کی ہے جو پچھلے 07 سالوں کی اسی مدت کے مقابلے میں ہے یعنی 2016 سے  08 سالوں  کے دوران پہلے چار ماہ کی مدت  کے اوسط اے کیو آئی کو ظاہر کرنے والا ایک تقابلی چارٹ ذیل میں دیا گیا ہے:
قلیل/درمیانی/طویل مدت میں مسلسل فیلڈ سطح کی کوششوں اور ہدف بنائے گئے پالیسی اقدامات کے نتیجے میں ہوا کے معیار میں بتدریج لیکن نمایاں بہتری کی توقع ہے۔
سائنس اور ٹیکنالوجی کی وزارت
سی ایس آئی آر –سی ایف ٹی آر آئی کے پروٹین آمیز بسکٹ کووڈ-19 کے مریضوں تک پہنچے
‘‘یہ بسکٹ روبہ صحت مریضوں مطلوبہ پروٹین کی کمی دور کریں گے’’ سی ایس آئی آر – سی ایف ٹی آر آئی کے ڈائرکٹر، ڈاکٹر کے ایس ایم ایس راگھو راؤ
نئی دہلی،18 اپریل : میسور کے سی ایس آئی آر-سینٹرل فوڈ ٹکنالوجیکل انسٹی ٹیوٹ  نے نئی دہلی کے آل انڈیا انسٹی ٹیوٹ آف میڈیکل سائنسیز  میں زیر علاج کووڈ-19 کے مریضوں کو اعلیٰ پروٹین کے حامل بسکٹ مہیا کرائے ہیں۔
سی ایف ٹی آر آئی نے مریضوں کو مہیا کرانے کے لئے ایمس  کے شعبہ پرہیزی غذا کو اعلیٰ پروٹین کے حامل 500 کلو گرام بسکٹ اور 500 کلو گرام اعلیٰ پروٹین کی ھامل ڈبل روٹیاں فراہم کی ہیں ۔ یہ بسکٹ انسٹی ٹیوٹ کے افسران کی درخواست پر مہیا کرائے گئے ہیں۔
زیر تبصرہ بسکٹ میں 14 فیصد پروٹین ہوتا ہے جبکہ عام طور پر استعمال ہونے والے بسکٹ میں اس کی مقدار 8 سے 9 فیصد ہی ہوتی ہے۔ سی ایس آئی آر – سی ایف ٹی آر آئی کے ڈائرکٹر ، ڈاکٹر کے ایس ایم ایس راگھو راؤ نے بتایا کہ پروٹین سے مالا مال بسکٹ مریضوں کو تیزی سے روبہ صحت ہونے کے لئے مطلوبہ پروٹین مہیا کرے گا۔
ایمس کی چیف ڈائی ٹیشین ڈاکٹر پرمیت کور نے بسکٹ کے بارے میں بتایا کہ ‘‘ یہاں یہ بات قابل ذکر ہے کہ پروٹین سے مالا مال پروڈکٹ کی تیاری کی ریسپی سی ایس آئی آر – سی ایف ٹی آر آئی ، میسورو کے مخصوص سائنسدانوں کے ذریعہ تیار کی گئی ہے اور اسے ایف ایس ایس اے آئی کے ضابطوں کے مطابق تیار کیا گیا ہے۔ اسپتال میں زیر علاج کووڈ-19 کے مریضوں کے ساتھ ساتھ دوسرے مریضوں کو بھی ان کی روٹین ڈائیٹ کے مطابق یہ بسکٹ ملیں گے۔
بسکٹ کی تیاری میں ان اجزاء کو شامل کیا جاتا ہے۔ یہ اجزا ہیں گیہوں کا آٹا، گندم کا میدہ، چینی، ہائیڈرو جنیٹیڈ، چکنائی ، سویا کا آٹا، آب شیر کی پروٹین ، سویابین کی پروٹین ، ٹھوس شکل میں دودھ، گلوکوز، INS 500IIاورINS 503IIایجنٹ، نمک اور خوشبو شامل ہیں۔ 100 گرام کے بسکٹ کے پیکٹ میں 400 کے سی اے ایل کی توانائی اور اس کی تغذیاتی مالیت ، کاربو ہائیڈریٹ63.2 گرام، پروٹین 14 گرام، چکنائی 17.1 گرام اور معدنیات 1.2 گرام موجود ہوتی ہیں۔
یہ بسکٹ سی ایس آئی آر –سی ایف ٹی آر آئی کے ذریعہ تیار کردہ فارموٹ کی بنیادپر سیوں سیز پرائیویٹ لمیٹیڈ کے ذریعہ اترپردیش کے نوئیڈا میں تیار کئے جا رہے ہیں۔ انڈین سوسائیٹی آف ایگریکلچرل پروفیشنلز ، نئی دہلی کے ذریعہ ضرور تمندوں کو بسکٹ کی فراہمی میں لاجسٹک مدد فراہم کی جاتی ہے۔